Stjordølafylke

Stjordølafylke (norrønt: Stjórdœlafylkí) var ett av de åtte historiske fylkene i Trondheimen fra jernalderen til ut i middelalderen. Stjordølafylke omfattet Stjørdalen og Neadalen. Høvdingesetet lå på Værnes. Det har også vært beskrevet at Klæbu hørte til dette fylket, men det er sannsynlig at Klæbu hørte til Gauldølafylke.

De historiske fylkene i Trondheimen var lokale rettsfellesskap med hvert sitt fylkesting. De ble dannet en gang i eldre jernalder eller begynnelsen av yngre jernalder. De fire fylkene Øynafylke, Skøynafylke, Sparbyggjafylke og Verdølafylke utgjorde Inntrøndelag som hadde ting på Mære. Utsendinger fra de fire fylkene i Inntrøndelag og de fire fylkene i Uttrøndelag: Stjordølafylke, Strindafylke, Gauldølafylke og Orkdølafylke, møttes også til Frostating på Frosta. På 900-tallet ble også Nordmørafylke, Romsdølafylke og Naumdølafylke en del av Frostating.

Skipreider
Fylket hadde åtte skipreider:
 Ogló
 Varnes
 Hof
 Hegrinar
 Eyja
 Lexudal
 Selabú
 Þýðdal

Referanser

Litteratur

Norges historie
Trøndelags historie